Kedves felső tagozatos tanulónk!

Szeretsz és tudsz bringázni? Odavagy a természetért? Szereted a közösséged?

Ha ezekre igen a válaszod, akkor **2021. augusztus 11-e és 17-e** között köztünk a helyed!

Hogy miért? Mert ekkor lesz az **Őrségben a bringás vándortáborunk**!!!

Az őrségi kerékpártúra végighalad Magyarország egyik legváltozatosabb, érintetlen, épített és természeti értékeit megtartó vidékén. A Vendvidék, az Őrség, a Vasi-hegyhát tájain a dombok, fennsíkok, lankák, hűsítő tavak, festői környezet, érintetlen erdők, épített örökségek, értékeket és apáik tudását megőrző, vendégszerető emberek várják a kerékpárosokat.

Bővebben a túrákról a bringásvándor honlapján olvashatsz:

<https://www.bringasvandor.hu/programok-turak/orsegi-kerekparos-vandortabor>

Az útvonal nehézsége: középnehéz, bringával kb. 220 km-et teszünk meg a hét nap alatt.

Az oda- és visszautat különbusszal vagy tömegközlekedéssel oldjuk meg (ezt a következő tájékoztatóban pontosítjuk).

24-es, ill. 28-as sebességváltós kerékpárokat, láthatósági mellényeket, kerékpáros sisakot a szervezők biztosítanak.

Csomagszállítás biztosított, csak a napi legszükségesebbet visszük magunkkal.

**Szállás**unk 6-8 személyes katonai sátrak lesznek kemping ágyakkal.

Hálózsák, kis és nagy hátizsák, elemlámpa szükséges. (A többi felszerelést a következő levélben írjuk le).

**Étkezés:** egyénenként csomagolva reggeli, napközben 3 szendvics, édességgel, gyümölccsel, ropival, este meleg vacsora.

Ha nem ijedsz meg a melegtől, a szúnyogoktól, egy kis izomláztól, izzadástól, a tábori ágyaktól, akkor gyere velünk! **A jelentkezéshez elengedhetetlen a biztos kerékpárostudás!**

Tábortüzet többször gyújtunk, köztünk lesznek a „gyilkosok”, hívjuk „Pétert és Pált”, métázunk és számháborúzunk is. Az ajándék sosem marad el!...

A tábor díja: kb. 32.000 Ft (a pontos összeg az utazástól függ). Előleget (10.000Ft) a jelentkezéskor kérjük a jelentkezési lappal együtt. A fennmaradó összeget május végén kell fizetni készpénzben leadva. A táborba 20 fő tud jelentkezni a jelentkezési sorrend függvényében.

Jelentkezni Ida néninél (30/9040330) és Attila bácsinál (70/6760902) lehet.